b'\n_START_ARTICLE_\nStadionul Ion Moina\n_START_SECTION_\nIstoric\n_START_PARAGRAPH_\nLa 21 iulie 1908 atletul clujean \xc8\x98tefan Somodi a ob\xc8\x9binut medalia de argint la s\xc4\x83ritura \xc3\xaen \xc3\xaen\xc4\x83l\xc8\x9bime cu 188 cm, la Olimpiada de la Londra ca membru al clubului clujean KEAC (Kolozsv\xc3\xa1ri Egyetemi Athl\xc3\xa9tikai Club sau Clubul Atletic Universitar Clujean). Av\xc3\xa2nd \xc3\xaen vedere faptul c\xc4\x83 acesta se antrena prin cur\xc8\x9bile \xc8\x99colilor, edilii ora\xc8\x99ului Cluj au hot\xc4\x83r\xc3\xa2t construirea unui stadion pe un teren din Parcul Ora\xc8\x99ului._NEWLINE_Prima tribun\xc4\x83 a Stadionului Ora\xc8\x99ului a fost confec\xc8\x9bionat\xc4\x83 din lemn \xc8\x99i avea o capacitate de 1.500 locuri. Sub ea au fost amenajate vestiarele, dar \xc8\x99i c\xc4\x83m\xc4\x83ru\xc8\x9be \xc3\xaen care puteau locui fotbali\xc8\x99tii. Inaugurarea oficial\xc4\x83 a stadionului a avut loc \xc3\xaen 1911 c\xc3\xa2nd o selec\xc8\x9bionat\xc4\x83 de fotbal a Clujului \xc3\xaenvingea echipa Galatasaray Istanbul cu scorul de 8-1. Dup\xc4\x83 aproape 50 de ani, \xc3\xaen 1960 tribuna din lemn a fost mutat\xc4\x83 la C\xc3\xa2mpia Turzii, unde se afl\xc4\x83 \xc8\x99i \xc3\xaen prezent._NEWLINE_\xc3\x8en 1961 a fost inaugurat noul stadion, construit \xc3\xaen form\xc4\x83 de potcoav\xc4\x83, \xc3\xaen cinstea echipei studen\xc8\x9be\xc8\x99ti ce folosea arena: \xe2\x80\x9eU\xe2\x80\x9d. Stadionul Municipal avea o capacitate de 28.000 locuri, clas\xc3\xa2ndu-se pe locul 3 \xc3\xaen topul arenelor din Rom\xc3\xa2nia. Timp de 40 de ani nu s-a \xc3\xaentamplat nimic deosebit cu stadionul redenumit \xe2\x80\x9eIon Moina\xe2\x80\x9d la \xc3\xaenceputul anilor \'90, except\xc3\xa2nd poate inaugurarea pistei de atletism din tartan. \xc3\x8en 2004 au \xc3\xaenceput lucr\xc4\x83rile de renovare a arenei \xc3\xaens\xc4\x83 acestea au fost sistate de c\xc4\x83tre Cosiliul Jude\xc8\x9bean Cluj \xc3\xaen 2005, dup\xc4\x83 ce s-au cheltuit 8 miliarde de lei vechi, pentru consolidarea st\xc3\xa2lpilor de sus\xc8\x9binere._NEWLINE_\xc3\x8en vara anului 2007, ca urmare a promov\xc4\x83rii echipei \xc3\xaen primul e\xc8\x99alon, autorit\xc4\x83\xc8\x9bile locale au fost nevoite s\xc4\x83 investeasc\xc4\x83 sume importante de bani pentru ca stadionul s\xc4\x83 poat\xc4\x83 g\xc4\x83zdui meciuri de Liga I, conform ultimelor directive FIFA si UEFA. Starea de degradare accentuat\xc4\x83 a structurii de rezisten\xc8\x9b\xc4\x83 a permis, ca un compromis, s\xc4\x83 se foloseasc\xc4\x83 doar 7.600 de locuri, dintre care 4.500 pe scaune, \xc3\xaen primele 12 r\xc3\xa2nduri din tribuna I \xc8\x99i peluz\xc4\x83. S-au recondi\xc8\x9bionat tribuna oficial\xc4\x83, vestiarele, s\xc4\x83lile pentru pres\xc4\x83, toaletele, astfel c\xc4\x83 \xc3\xaen luna iulie 2007 stadionul a primit avizul Direc\xc8\x9biei de licen\xc8\x9bieri din cadrul FRF._NEWLINE_\xc3\x8en luna februarie a anului 2008 Consiliul Jude\xc8\x9bean Cluj a desemnat UTCN c\xc3\xa2\xc8\x99tig\xc4\x83toare \xc3\xaen licita\xc8\x9bia interna\xc8\x9bional\xc4\x83 organizat\xc4\x83 pentru proiectarea unui nou stadion. Societatea Proiect Carpa\xc8\x9bi din Bucure\xc8\x99ti a cerut \xc8\x99i a ob\xc8\x9binut anularea licita\xc8\x9biei contest\xc3\xa2nd incompatibilitatea a doi membri din comisia de licita\xc8\x9bie. \xc3\x8en 13 iunie 2008 UTCN a fost desemnat\xc4\x83 din nou c\xc3\xa2\xc8\x99tig\xc4\x83toare a celei de-a doua licita\xc8\x9bii, organizat\xc4\x83 \xc3\xaen urma anul\xc4\x83rii celei dint\xc3\xa2i. Proiectul realizat de Dico \xc8\x99i \xc8\x9aig\xc4\x83na\xc8\x99-Birou de Proiectare prezenta la acea dat\xc4\x83 un stadion de 30.000 locuri, cu garaje subterane pe un nivel \xc8\x99i o pist\xc4\x83 de atletism._NEWLINE_Construc\xc8\x9bia Stadionului Ora\xc8\x99ului, cum s-a numit ini\xc8\x9bial, a \xc3\xaenceput \xc3\xaen anul 1908. Inaugurarea oficial\xc4\x83 a avut loc \xc3\xaen anul 1911, printr-un meci amical \xc3\xaentre o selec\xc8\x9bionat\xc4\x83 a Clujului \xc8\x99i echipa turc\xc4\x83 Galatasaray Istanbul (a c\xc3\xa2\xc8\x99tigat selec\xc8\x9bionata Clujului cu scorul de 8-1)._NEWLINE_Ini\xc8\x9bial stadionul a avut o tribun\xc4\x83 din lemn cu o capacitate de 1.500 de locuri, num\xc4\x83r extrem de mare pentru acele vremuri. \xc3\x8en 1960, tribuna de lemn a fost mutat\xc4\x83 la C\xc3\xa2mpia Turzii, unde se afl\xc4\x83 \xc8\x99i \xc3\xaen prezent pe stadionul ISCT._NEWLINE_\xc3\x8en 1961 numele stadionului a devenit Stadionul Municipal \xc8\x99i o noua tribun\xc4\x83 cu o capacitate de 30.000 de locuri a fost inaugurat\xc4\x83. Noua tribun\xc4\x83 a fost construit\xc4\x83 \xc3\xaen form\xc4\x83 de potcoav\xc4\x83, dupa numele echipei ce folosea arena: "U"._NEWLINE_Singura investi\xc8\x9bie notabil\xc4\x83 ce a mai fost f\xc4\x83cut\xc4\x83 din anii 1960 \xc8\x99i p\xc3\xa2n\xc4\x83 \xc3\xaen prezent a fost inaugurarea pistei de atletism din tartan la \xc3\xaenceputul anilor 1990._NEWLINE_In prezent stadionul se numeste Cluj Arena si are o capacitate de 30.000 de locuri, o sala de conferinte, parcare subterana. Marea deschidere a inceput pe 08.10.211 si a durat doua zile.Inaugurarea a fost facuta de catre Scorpions in prima zi si de cate Smokie in a doua zi.'